Aller først: Der er store problemer med YouSees kundeoplysninger. Jeg oplevede det første gang da jeg telefonisk var nødt til at kontakte Yousee (efter at have problerer med den første Yousee boks jeg modtog). Mens jeg talte med supporteren, fik jeg at vide, at Yousee ikke havde mit telefonnummer. På det tidspunkt sad jeg logget ind på min side på Yousee, og mit telefonnummer VAR registreret, men oplyste dog mit telefonnummer igen, så Yousee også kunne registrere dette på en anden kundeside (de har tilsyneladende 2 kundedatabaser som ikke bliver synkroniseret).
Næste gang jeg oplevede problemer med de 2 kundedatabaser var, da jeg forsøgte at logge på min side hos Yousee for at foretage en fejlmelding. Her fik jeg (efter flere tidligere succesfulde login's) nu at vide, at mit brugernavn og adgangskode ikke var rigitg. Yousee giver dig nu en mulighed for at få tilsendt adgangskoden igen, ved enten at indtaste kundens email adresse eller indtaste kundenummer. Jeg startede med at indtaste min emailadresse, og fik den besked, at Yousee ikke havde den emailadresse registreret. Dette på trods af, at de ca. en uge før havde sendt en email til mig på den angivne emailadresse. (endnu et eksempel på 2 kundedatabaser som ikke bliver sammenkørt og vedligeholdt). Dernæst indtastede jeg mit kundenummer, og fik som svar, at en email ville blive sendt til mig, hvis min email adresse var registreret - den mail fik jeg i sagens natur aldrig, da Yousee åbenbart havde slettet min emailadresse i den ene af selskabets 2 databaser.

Yousee's plus boks:
Det værste jeg har oplevet. Den første boks jeg modtog virkede fint den første uges tid. Herefter "frøs boksen" midt i det hele, og de optagelser jeg havde planlagt bestod alene af en række korte sekvenser (på mellem 1 og tre minutters varighed ud af en planlagt formel 1 optagelse på 2,5 time).
Efter 3 kontakter med en supporter hos Yousee hvor de foreslog alt, lige fra at resette boksen, formatere harddisken og opdatere boksens software, opgav Yousee efter 3 dage at yde support på boksen, og meddelte at de ville sende en ny boks.
Den nye boks fungerede perfekt i de første par måneder, hvorefter den også begyndte at fryse, og i nogle tilfælde slet ikke optog de programmer den var programmeret til.
Nu gad jeg ikke mere pjat med en boks, som åbenbart selv ville bestemme, hvornår den ville fungere, så jeg returnerede boksen og opsagde min plus aftale, fandt så i stedet min gamle analoge harddisk optager frem, den fungerede da i det mindste, selv om jeg selvfølgelig kun kunne optage analoge kanaler.
Den 18/2 2013 modtager jeg så en mail fra Paul-Stefan Harder hos Yousee som bekræfter at man har modtaget min boks retur, samt at mit plus abonnement er ophørt den 28/2. Han skriver samtidig, at han har nedgraderet min hastighed på min bredbåndsforbindelse (som jeg har anmodet om).

Yousee bredbånd:
Da jeg modtager min BS opkrævning for april kvartal, konstarerer jeg at Yousee stadig opkræver abonnement for en 20 Mbit forbindelse i april kvartal, selv om jeg pr. mail har fået bekræftelse på, at hastigheden er nedgraderet til 10 Mbit, som jeg har anmodet om.
Den 27/3 2013 sender jeg derfor en mail til Yousees regnings kontor og klager over regningen, hvor jeg samtidig vedhæfter den mail af 18/2, hvor Yousee bekræfter at min bredbåndshastighed er nedgraderet til 10 Mbit:
Eneste reaktion til dato (efter mere end en måned) er en kvittering for modtagelse af min klage over regningen med et sagnummer 01212951.
Jeg rykker derfor for svar på min klage over regningen, dette sker den 11/4, 17/4, 23/4 og 29/4. Den eneste reaktion fra Yousee til dato, er 4 bekræftelser på modtagelsen af mine rykkere, alle med nye sagsnumre.
Bredbåndets stabilitet er meget svingende. For det første har Yousee åbenbart en vane med at afbryde internetforbindelsen en eller flere gange om ugen.
Det sker tilsyneladen hver gang de skal foretage ændringer i brugeropsætningen i området.
I enkelte tilfælde har jeg oplevet en afbrydelse på flere timers varighed, men i de fleste tilfælde drejer afbrydelsen sig alene om 3-10 minutter.
Selv om mange mennesker vil mene, at man godt kan leve med sådanne kortvarige afbrydelser, er det virkelig irriterende, hvis man sidder og er ved at bestille det sidste værelse på et hotel, eller en af de sidste tilbudsrejser på nettet, i sådanne tilfælde er Yousee's afbrydelser af internettet absolut ikke en bagatel.
Mens jeg har siddet og skrevet dette indlæg, har min internetforbindelse været afbrudt 4 gange.